Učencem sporočimo, da nalepljene stvari lahko odstranijo s sten, vrat …

Nič se ne dogaja na silo – posebno pri odklepanju ključavnic s številčnico. Vedno je nekdo v skupini, ki si bo vzel čas in pričel s preizkušanjem različnih kombinacij. Spodbudimo ga, da se pridruži ostalim pri reševanju izzivov.

Vsaka naprava je tam z namenom, da se uporabi le za en dogodek (npr. za branje QR kode, za poslušanje zvočne datoteke …). Učencem sporočimo, da uporabljajo le aplikacijo, ki je na voljo, ko odklenejo napravo. Tako se izognemo nepotrebnemu odstranjevanju aplikacij.

Učitelj je ves čas v bližini, da usmeri, če gre kaj hudo narobe.

V prostor dodamo »nepotrebne« elemente, da morajo učenci kritično razmisliti, kaj pride prav in kaj ne. Če preveč časa izgubijo na nepotrebnih stvareh, jih z namigom preusmerimo.

Zelo priročne so ključavnice s številčnico, saj pripravimo nalogo tako, da rešitev pove pravilno kombinacijo. Če jih nimaš dovolj na voljo, naj rešitev pove, ker je skrit ključ (npr. za sliko).